| *Super Mario 3D World* |
| --- |
|  |
| Kūrėjas | „Nintendo" |
| Leidėjas | „Nintendo" |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | JP 2013 m. lapkričio 21 d.ŠA 2013 m. lapkričio 22 d.EU 2013 m. lapkričio 29 d. |
|
| Žanras (-ai) | Nuotykių platformeris |
| Režimas | Vieno žaidėjo, kelių žaidėjų (iki 4) |
|
| Reitingai | ESRB: E (visiems) |
| **Platforma** | Nintendo Wii U |
| Versija |  |
| Variklis |  |
| Reikalavimai |  |
| Platinimas |  |
|
| Licencija | {{{licencija}}} |
| Pirmtakas |  |
| Kitos dalys | Super Mario |
| Oficiali svetainė |

 „Super Mario 3D World" žaidimas yra 3D grafikos, tačiau žaidžiamas kaip tradicinis 2D platformeris. Žaidimo kadre herojus Mario įveikia kliūtis šokinėdamas
**Super Mario 3D World** (liet. *Super Mario 3D pasaulis*) – 2013 m. nuotykių platformerio kompiuterinis žaidimas, sukurtas Japonijos „Nintendo" kompanijos ir išleistas „Wii U" konsolei.

„Super Mario 3D World" išplatintas 5,77 mln. kopijų tiražu 2018 m. I ketv. duomenimis ir buvo vienas populiariausių žaidimų „Wii U" konsolei. Žaidimas buvo palankiai įvertintas kritikų: 93 iš 100 balų vidurkiu pagal *metacritic.com* suvestinės duomenis.

„Super Mario 3D World" buvo išrinktas „Metų žaidimu" *digitalspy.com* ir *eurogamer.net* internetinių svetainių. Geriausiu metų žaidimu „Wii U" konsolei išrinko IGN svetainė.

Apie žaidimą
------------

„Super Mario 3D World" yra vieno arba kelių (iki 4) žaidėjų žaidžiamas nuotykių žaidimas, priklausantis „Nintendo" sukurtai „Super Mario" žaidimų franšizei. Žaidimas vyksta 3D grafikos aplinkoje valdant herojų iš trečiojo asmens perspektyvos, tačiau žaidimo mechanika organizuota taip, kad žaidimas iš esmės žaidžiamas kaip tradicinis 2D platformeris.

Žaidimo pradžioje pristatomi herojai Mario, Luidžis, princesė Pyč ir Toad. Jie šventės metu Grybų karalystėje išėjo pasivaikščioti šaudant fejerverkams. Netikėtai jie pamato iš žemės išlindusį kreivą vamzdį. Mario ir Luidžis sutaiso šį vamzdį, iš kurio staiga iššoka fėjos pavidalo būtybė, princesė *Sprixie*. Ji paprašo herojų pagalbos, nes jos pasaulį užpuolė milžinas vėžlys Bauzeris (Mario žaidimų tradicinis antagonistas) ir sugavęs visas fėjas uždarė jas stiklainiuose. *Sprixie* kalbant iš vamzdžio iššokęs Bauzeris pagrobia ir ją. Princesė Pyč puola jos gelbėti ir įkrenta į vamzdį, likę herojai sušoka į vamzdį paskui ją ir herojai vamzdžiu nušliuožia į kitą pasaulį, kuriame turi išgelbėti stiklainiuose įkalintas fėjas.

Žaidimo pradžioje vienas žaidėjas gali pasirinkti iš keturių valdomų veikėjų su skirtingomis galiomis:

* Mario. Veikėjas su standartinėmis savybėmis.
* Luidžis. Galintis pašokti aukščiau nei Mario.
* Princesė Pyč. Galinti kurį laiką pašokusi pleventi ore, tačiau lėta.
* Toad su mėlyna kepure. Jis yra greitesnis nei kiti herojai, tačiau beveik nepašoka.

Žaidimą gali žaisti iki keturių žaidėjų su skirtingais „Wii U" valdikliais matydami vaizdą viename ekrane konkuruodami tarpusavyje arba bendradarbiaudami. Jo eigoje sprendžiant įvairius galvosūkius, įveikiant kliūtis ir priešininkus, spąstus, renkami trofėjai (žalios žvaigždės, antspaudai, monetos ir kt.). Trumpai įgyjamos supergalios: didumo, nematomumo ir pan. Viena išskirtinių galių, įgyjamų žaidime, yra katės kostiumo galia. Su katės kostiumu herojai gali laipioti vertikaliomis sienomis ir kai kurie trofėjai žaidime pasiekiami tik su katės kostiumo pagalba. Perėjus žaidimą papildomuose lygiuose atsiveria galimybė valdyti dar vieną herojų − princesę Rozaliną. Žaidime yra keli minižaidimo lygiai, kuriuose galima valdyti kapitoną Toad su geltona kepure. Šie lygiai vėliau buvo panaudoti sukurti galvosūkių žaidimą „Captain Toad: Treasure Tracker".

Išnašos
-------

1. ↑  nintendo.co.jp
2. ↑  metacritic.com
3. ↑  digitalspy.com
4. ↑  eurogamer.net
5. ↑  ign.com

Nuorodos
--------

* Oficiali svetainė
* giantbomb.com
* mobygames.com
* IGN resursai
* Kotaku reviu
* Eurogamer reviu